กระทรวงเทคโนโลยีสารสนเทศและการสื่อสาร - วิกิพีเดีย

# กระทรวงเทคโนโลยีสารสนเทศและการสื่อสาร

### จากวิกิพีเดีย สารานุกรมเสรี

กระทรวงเทคโนโลยีสารสนเทศและการสื่อสาร
Ministry of Information and Communication Technology
ก่อตั้ง: | 3 ตุลาคม พ.ศ. 2545
รัฐมนตรีว่าการ: | สิทธิชัย โภไคยอุดม
รัฐมนตรีช่วย: | ไม่มี
รัฐมนตรีช่วย: | ไม่มี
งบประมาณ: |
ข้าราชการ: |
เว็บไซต์: | www.mict.go.th

  ความหมายอื่นของ ไอซีที ดูได้ที่ ไอซีที (แก้ความกำกวม)

กระทรวงเทคโนโลยีสารสนเทศและการสื่อสาร (อังกฤษ: Ministry of Information and Communication Technology - MICT) โดยมีชื่อเรียกอย่างไม่เป็นทางการว่า "กระทรวงไอซีที"

## [แก้] ความเป็นมา

การพัฒนาอย่างรวดเร็วของเทคโนโลยีสื่อสารในโลกยุคปัจจุบัน ข้อมูลข่าวสารได้กลายมาเป็นปัจจัยสำคัญในการพัฒนาเศรษฐกิจและสังคมของประเทศ สังคมยุคใหม่มีความต้องการใช้บริการด้านสารสนเทศเพิ่มมากขึ้น เพื่อความสะดวกรวดเร็วในการติดต่อสื่อสารธุรกิจและชีวิตประจำวัน รัฐบาลได้ตระหนักถึงความสำคัญ ของการนำพาประเทศไปสู่สังคมแห่งข้อมูลข่าวสาร เพื่อยกระดับคุณภาพชีวิตของประชาชนชาวไทย และสร้างความแข็งแกร่งให้กับภาครัฐและเอกชน ซึ่งนำไปสู่การจัดตั้งกระทรวงเทคโนโลยีสารสนเทศและการสื่อสาร เมื่อวันที่ 3 ตุลาคม พ.ศ. 2545

## [แก้] วิสัยทัศน์ และพันธกิจ

กระทรวงไอซีทีมีอำนาจหน้าที่เกี่ยวกับ การวางแผน ส่งเสริม และประสานงานด้านเทคโนโลยีสารสนเทศและการสื่อสาร กับทุกหน่วยงานอย่างมีประสิทธิภาพ เพื่อให้ประเทศไทยเป็นผู้นำด้านอุตสาหกรรมและเทคโนโลยีสารสนเทศและการสื่อสารในภูมิภาค และใช้เทคโนโลยีสารสนเทศเพื่อยกระดับคุณภาพชีวิตของประชาชนและสังคมไทย สู่สังคมแห่งภูมิปัญญาและเรียนรู้อย่างทั่วถึงและเท่าเทียมกัน ใน 4 ด้านต่อไปนี้

- การพัฒนาบุคลกรด้านไอซีที
- การพัฒนาโครงสร้างพื้นฐานสารสนเทศและการสื่อสาร
- การพัฒนาอุตสาหกรรมซอฟต์แวร์
- การพัฒนารัฐบาลอิเล็กทรอนิกส์ (e-Government)

## [แก้] หน่วยงานในสังกัด

- สำนักงานปลัดกระทรวง
- สำนักงานรัฐมนตรี
- สำนักงานสถิติแห่งชาติ
- กรมอุตุนิยมวิทยา
- สำนักงานคณะกรรมการกิจการโทรคมนาคมแห่งชาติ (กทช.)
- สำนักงานส่งเสริมอุตสาหกรรมซอฟต์แวร์แห่งชาติ(องค์การมหาชน)
- บริษัท ทีโอที จำกัด (มหาชน)
- บริษัท กสท โทรคมนาคม จำกัด (มหาชน)
- บริษัท ไปรษณีย์ไทย จำกัด

## [แก้] ที่ตั้ง

กระทรวงเทคโนโลยีสารสนเทศและการสื่อสาร ตั้งอยู่ เลขที่ 89/2 อาคาร 9 บมจ. ทีโอที จำกัด (มหาชน) ถนนแจ้งวัฒนะ แขวงทุ่งสองห้อง เขตหลักสี่ กรุงเทพ ฯ 10210

## [แก้] การปิดกั้นข่าวสาร

เนื่องจากเว็บที่เข้าข่ายผิดกฎหมายอาญาของประเทศไทยมีจำนวนมากและการนำเสนอสร้างความเสียหายให้กับประเทศชาติและประชาชนไทย กระทรวงเทคโนโลยีสารสนเทศและการสื่อสารจึงขอความร่วมมือจากภาคเอกชนและกทช. เพื่อพิจารณาปิดกั้นตามรายการที่กระทรวงแจ้ง

ประกาศจากไอซีที สำหรับเว็บไซต์ที่ไม่เหมาะสม

โครงการไซเบอร์คลีน เป็นโครงการที่ทางกระทรวงฯร่วมมือ ISP (ผู้ให้บริการอินเทอร์เน็ต)บางแห่ง การสื่อสาร [1] ในการให้บล็อคเว็บไซต์ที่ไม่เหมาะสม และร่วมกับเว็บมาสเตอร์ในการรับแจ้ง โดยมุ่งหวังเพื่อช่วยกันยุติสิ่งไม่เหมาะสมบนเว็บไซต์ แต่ทั้งนี้เนื่องจากความร่วมมือในการบล็อคเว็บไซต์นั้นทำได้เฉพาะหากเข้าผ่านผู้ให้บริการเพียงบางรายเท่านั้น ทำให้เป็นการปิดกั้นข่าวสารแก่บางกลุ่ม ซึ่งได้รับการร้องเรียนว่าน่าจะเป็นการละเมิดสิทธิในการเข้าถึงข้อมูลข่าวสาร และเป็นการปิดกั้นโดยเกิดความไม่เท่าเทียมกัน ขัดแย้งกับหลักการพื้นฐานของประชาธิปไตยและขัดรัฐธรรมนูญ

โครงการเครือข่ายยุติธรรม (ดี เอส ไอ ไซเบอร์ฟอร์ซ - DSI Cyberforce) เป็นโครงการความร่วมมือของ ดี เอส ไอ (DSI) ภายใต้สำนักคดีเทคโนโลยีสารสนเทศ กรมสืบสวนคดีพิเศษ กระทรวงยุติธรรม เพื่อขยายเครือข่ายสอดส่อง ป้องกันภัยทางอินเทอร์เน็ต และสกัดกั้นภัยคุกคาม รวมทั้งอาชญากรรมทางคอมพิวเตอร์ โดยให้นักเรียน นักศึกษา, บุคคลทั่วไป และอาสาสมัครเข้ามามีส่วนร่วมในการป้องกัน สอดส่อง แจ้งภัย และเป็นศูนย์กลางในการต่อต้านอาชญากรรมทางคอมพิวเตอร์ภาคประชาชน เว็บไซต์โครงการเครือข่ายยุติธรรม

## [แก้] แหล่งข้อมูลอื่น

วิกิแมเปีย มีภาพถ่ายทางอากาศของ:
กระทรวงเทคโนโลยีสารสนเทศและการสื่อสาร

- กระทรวงเทคโนโลยีสารสนเทศและการสื่อสาร
- เว็บไซต์โครงการไซเบอร์คลีน

กระทรวง ต่าง ๆ ของ ไทย

กระทรวงกลาโหม | กระทรวงการคลัง | กระทรวงการต่างประเทศ | กระทรวงการท่องเที่ยวและกีฬา | กระทรวงการพัฒนาสังคมและความมั่นคงของมนุษย์ |
| กระทรวงเกษตรและสหกรณ์ | กระทรวงคมนาคม | กระทรวงทรัพยากรธรรมชาติและสิ่งแวดล้อม | กระทรวงเทคโนโลยีสารสนเทศและการสื่อสาร |
| กระทรวงพลังงาน | กระทรวงพาณิชย์ | กระทรวงมหาดไทย | กระทรวงยุติธรรม | กระทรวงแรงงาน | กระทรวงวัฒนธรรม |
| กระทรวงวิทยาศาสตร์และเทคโนโลยี | กระทรวงศึกษาธิการ | กระทรวงสาธารณสุข | กระทรวงอุตสาหกรรม

แก้

ดึงข้อมูลจาก "http://th.wikipedia.org../../../%E0%B8%81/%E0%B8%A3/%E0%B8%B0/%E0%B8%81%E0%B8%A3%E0%B8%B0%E0%B8%97%E0%B8%A3%E0%B8%A7%E0%B8%87%E0%B9%80%E0%B8%97%E0%B8%84%E0%B9%82%E0%B8%99%E0%B9%82%E0%B8%A5%E0%B8%A2%E0%B8%B5%E0%B8%AA%E0%B8%B2%E0%B8%A3%E0%B8%AA%E0%B8%99%E0%B9%80%E0%B8%97%E0%B8%A8%E0%B9%81%E0%B8%A5%E0%B8%B0%E0%B8%81%E0%B8%B2%E0%B8%A3%E0%B8%AA%E0%B8%B7%E0%B9%88%E0%B8%AD%E0%B8%AA%E0%B8%B2%E0%B8%A3.html".

หมวดหมู่: กระทรวงเทคโนโลยีสารสนเทศและการสื่อสาร | หน่วยงานด้านวิทยาศาสตร์และเทคโนโลยีของไทย | การสื่อสาร | เขตหลักสี่

##### Views

- บทความ
- อภิปราย
- รุ่นปัจจุบัน

##### ค้นหา